DOI: 10.14457/tu.the.2019.1653
title: แผนธุรกิจแพลตฟอร์มสำหรับการค้นหาและรับจองสถานที่รับฝากสัตว์เลี้ยงออนไลน์

description: อุตสาหกรรมสัตว์เลี้ยงในประเทศไทยมีอัตราการเติบโตเพิ่มขึ้นอย่างต่อเนื่องทุกปี ในภาพรวมของอุตสาหกรรมในไทยปี 2561 มีมูลค่าประมาณ 32,230 ล้านบาท เติบโตต่อเนื่องเฉลี่ยกว่า 100% ต่อปีทุกปี แบ่งออกเป็น ตลาดอาหารสัตว์เลี้ยง (Pet Foods) มูลค่า 14,600 ล้านบาท (ร้อยละ 45) สถานพยาบาลสัตว์เลี้ยง (Pet Healthcare) 10,200 ล้านบาท (ร้อยละ 32) และผลิตภัณฑ์สำหรับสัตว์เลี้ยง (Pet Products) 7,430 ล้านบาท (ร้อยละ23) ถึงธุรกิจประกันภัยที่ ซึ่งจากสัตว์เลี้ยงล้านกว่าตัวนั้นแบ่งเป็นสุนัขร้อยละ 61 แมวร้อยละ 24 และสัตว์เลี้ยงอื่นๆ ร้อยละ15 โดยสัตว์ที่ได้รับความนิยมมากที่สุดยังคงเป็นสุนัขหลากหลายสายพันธุ์ค่าใช้จ่ายต่อสัตว์เลี้ยงปรับตัวสูงมากขึ้นถึง 54% ภายใน 5 ปี โดยในปี 2560 มีค่าใช้จ่ายเฉลี่ยที่ 1,770 บาท/ตัว/ปี เพิ่มขึ้นจากปี 2555 ที่มีค่าใช้จ่าย 1,145 บาท/ตัว/ปี โดยสัดส่วนครัวเรือนของผู้เลี้ยงสุนัขขยายตัวขึ้นมาอยู่ที่ 34.6% และผู้เลี้ยงแมวขยายตัวมาอยู่ที่ 13.3%ด้านอาหารสำหรับสัตว์เลี้ยงที่เป็น Segment ที่ใหญ่ที่สุดในแต่ละปีโตขึ้นเฉลี่ยปีละ 20-30% เป็นผลมาจากการที่กลุ่มคนรักสัตว์นิยมเลี้ยงเสมือนลูก เห็นว่าเป็นส่วนหนึ่งในครอบครัวจึงได้เลือกอาหารที่ดีขึ้นและมีราคาที่พรีเมียมมากขึ้น รวมทั้งยังส่งผลให้คนกลุ่มนี้เลือกสินค้าสำหรับสัตว์ที่มีคุณภาพสูงขึ้นส่งผลให้ Segment ดังกล่าวโตตามและแนวโน้มการมีครอบครัวที่เล็กลงขณะเดียวกัน สถานพยาบาลสัตว์ ในแต่ละปีโตเฉลี่ย 10% เป็นผลจากการมีวิวัฒนาการทางการแพทย์ดีขึ้น ประกอบกับความรู้ความสามารถของสัตวแพทย์ที่พัฒนาอย่างต่อเนื่องส่งผลให้สัตว์เลี้ยงมีอายุที่ยืนยาวมากขึ้น นอกจากนี้การมีสถานที่และที่พักอาศัยสำหรับสัตว์เลี้ยงเพิ่มขึ้น ไม่ว่าจะเป็นร้านกาแฟ ร้านอาหาร โรงแรม หรือคอนโดที่สามารถเลี้ยงสัตว์ได้ ก็เป็นอีกหนึ่งปัจจัยที่ช่วยขับเคลื่อนตลาดให้เติบโตมากขึ้นสาเหตุที่อุตสาหกรรมสัตว์เลี้ยงเติบโตเพิ่มขึ้นมาจากพฤติกรรมการใช้ชีวิตของประชาชนในสังคมเมืองปัจจุบัน คนรุ่นใหม่หรือที่เรียกว่า Millennials Generation ซึ่งเปลี่ยนแปลงไปตามสภาพสังคมและไลฟ์สไตล์ เช่น การแต่งงานช้าและลดลง อัตราการมีบุตรลดลง การดำรงสถานะโสดมากขึ้น การอยู่อาศัยในลักษณะครอบครัวเชิงเดี่ยว หรือการอาศัยเพียงลำพังมากขึ้น รวมทั้งการเริ่มเข้าสู่สังคมผู้สูงอายุของประเทศไทย ทำให้กลุ่มผู้สูงอายุนิยมเลี้ยงสุนัขและแมวเพิ่มขึ้น เพื่อทดแทนเพื่อน หรือลูกหลาน โดยเฉพาะอย่างยิ่งในภาวะเศรษฐกิจปัจจุบันที่มีความผันผวนและต้องแข่งขันกันอยู่ตลอดเวลา ประกอบกับสถานการณ์บ้านเมืองที่ยังมีความวุ่นวาย ส่งผลให้คนในสังคมเกิดความเบื่อหน่าย และวิตกกังวล หลายคนจึงหันมาหาสิ่งพักผ่อนหย่อนใจเพื่อคลายความตึงเครียด สัตว์เลี้ยงจึงเป็นทางเลือกหนึ่งที่คนให้ความสนใจ วิสัยทัศน์ของ Pet’s Home Scanner Platform เป็นแพลตฟอร์มออนไลน์อันดับ 1 ที่มีผู้เข้ามาใช้บริการค้นหาและจองมากที่สุด เป็นศูนย์รวมสถานที่รับฝากสัตว์เลี้ยง โดยใช้เงินลงทุนเริ่มต้น 3,000,000 บาท ซึ่งมีการจัดหาแหล่งเงินทุนจากการกู้ยืมและส่วนของผู้ถือหุ้น 2:1 โดยมีแหล่งรายได้รายได้มาจาก 3 ด้านหลักๆ ได้แก่(1) ส่วนแบ่งทางการขาย (Commission) จากทุกยอดขายผ่าน Application ทางบริษัทจะได้รับส่วนแบ่งทางการขายสูงสุด 10% จากราคาเต็มของห้องพัก ซึ่งบริษัทสามารถหักเก็บส่วนนี้จากยอดขายผ่านระบบ(2) การสร้างรายได้จากบริการรับ-ส่ง สัตว์เลี้ยง จากผู้ใช้บริการ(3) การสร้างรายได้จากโฆษณา (Advertising) บริษัทจะเก็บค่าธรรมเนียมการโฆษณาสำหรับสถานรับฝากสัตว์เลี้ยงที่อยากทำการโฆษณาและประชาสัมพันธ์ธุรกิจผ่านช่องทางของเราการวิเคราะห์ความเป็นไปได้ของการลงทุนกรณีสถานการณ์ปกติ (Normal Case) ใช้การคำนวณจากกระแสเงินสดอิสระของกิจการ ด้วยวิธีมูลค่าปัจจุบันสุทธิ (Net present value) และอัตราผลตอบแทนภายใน (Internal rate of return: IRR) ได้ผลการวิเคราะห์เป็นการยอมรับแผนธุรกิจทั้ง 2 วิธี โดยคำนวณค่า NPV เป็นบวกได้เท่ากับ 6 ล้านบาท และ IRR เท่ากับ 26% ซึ่งสูงกว่าต้นทุนของเงินทุนที่ 20% ดังนั้นจึงสรุปได้ว่าแผนธุรกิจแพลตฟอร์มสำหรับการค้นหาและรับจองสถานที่รับฝากสัตว์เลี้ยงออนไลน์ มีความคุ้มค่าในการลงทุน โดยมีระยะเวลาคืนทุน (PBP) ภายใน 4 ปี เท่ากับค่าที่ยอมรับได้